CELEX: C2004/284/28
Language: et
Date: 2004-11-20 00:00:00
Title: Esimese astme kohtu otsus 14. september 2004 kohtuasjas T-156/94: Siderúrgica Aristrain Madrid SL versus Euroopa Ühenduste Komisjon (ESTÜ asutamisleping — Konkurents — Kokkulepped ja kooskõlastatud tegevus — Euroopa prussitootjad — Vastutus õigusrikkumise eest — Rahatrahv — Apellatsioonkaebus — Suunamine esimese astme kohtusse)

20.11.2004   
            
            
               ET
            
            
               Euroopa Liidu Teataja
            
            
               C 284/14
            
         
      ESIMESE ASTME KOHTU OTSUS
   
   14. september 2004
   kohtuasjas T-156/94: Siderúrgica Aristrain Madrid SL versus Euroopa Ühenduste Komisjon (1)
   
   (ESTÜ asutamisleping - Konkurents - Kokkulepped ja kooskõlastatud tegevus - Euroopa prussitootjad - Vastutus õigusrikkumise eest - Rahatrahv - Apellatsioonkaebus - Suunamine esimese astme kohtusse)
   (2004/C 284/28)
   Kohtumenetluse keel: hispaania
   Kohtuasjas T-156/94: Siderúrgica Aristrain Madrid SL, asukoht Madriid (Hispaania), esindajad advokaat A. Creus Carreras ja advokaat N. Lacalle Mangas, kohtudokumentide kättetoimetamise aadress Brüsselis, versus Euroopa Ühenduste Komisjon (esindajad J. Currall ja W. Wils, keda abistasid advokaat J. Rivas Andrés ja advokaat J.J. Gutiérrez Gisbert, kohtudokumentide kättetoimetamise aadress Luxembourgis), mille esemeks on komisjoni 16. veebruari 1994 otsuse 94/215/ESTÜ, mis puudutab Euroopa prussitootjate kokkuleppeid ja kooskõlastatud tegevust (ELT L 116, lk. 1), tühistamine, on esimese astme kohus (teine laiendatud koda), koosseisus: koja esimees J. Pirrung ja kohtunikud V. Tiili, A. W. H. Meij, M. Vilaras ja N. J. Forwood; kohtusekretär B. Pastor (kohtusekretäri asetäitja), 14. septembril 2004 teinud otsuse, mille resolutiivosa on järgmine:
   
               1.
            
            
               Komisjoni 16. veebruari 1994. aasta otsuse 94/215/ESTÜ, mis puudutab Euroopa prussitootjate vahelisi kokkuleppeid ja kooskõlastatud tegevust, artikli 4 alusel mõistetakse hagejale trahvisummaks 2 540 000 eurot.
            
         
               2.
            
            
               Hageja kannab 35 % enda ja kostja kohtukuludest, ühelt poolt menetluse eest esimese astme kohtus, mis hõlmab ka ajutiste meetmete kohaldamise menetlust, ning teiselt poolt apellatsioonmenetluse eest Euroopa Kohtus. Kostja kannab 65 % nii enda kui hageja kohtukuludest samade menetluste raames.
            
         
      (1)  ELT C 146, 28.5.2004